PTT-BCP ลดราคาขายเฉพาะดีเซลลง 40 สต./ลิตร มีผลพรุ่งนี้
PTT-BCP ลดราคาขายเฉพาะดีเซลลง 40 สต./ลิตร มีผลพรุ่งนี้
13 มิ.ย. 2559

บริษัท ปตท. จำกัด (มหาชน) หรือ PTT และบริษัทบางจากปิโตรเลียม จำกัด (มหาชน) หรือBCP ปรับลดราคาขายปลีกน้ำมันดีเซลลง 40 สตางค์/ลิตร ตั้งแต่วันพรุ่งนี้ ส่งผลให้ราคาขายปลีกน้ำมันดีเซลหน้าสถานีบริการน้ำมันของปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ อยู่ที่ 25.19 บาท/ลิตร
ขณะที่ ราคาน้ำมันในกลุ่มเบนซิน ยังคงเดิม โดยเบนซิน ออกเทน 95 ของปตท. อยู่ที่ 32.06 บาท/ลิตร, แก๊สโซฮอล์ 95 อยู่ที่ 25.10 บาท/ลิตร, แก๊สโซฮอล์ 91 อยู่ที่ 24.68 บาท/ลิตร, E20 อยู่ที่ 22.54  บาท/ลิตร และ E85 อยู่ที่ 18.59 บาท/ลิตร